als_Latn dik_Latn sag_Latn
Ambasadorja informohet për zgjedhjet
Bajram Rexhepi informon Ambasadoren Jacobson rreth përgatitjeve të Policisë për garantimin e rendit gjatë zgjedhjeve.
Politiko
E Premte, 30 Maj 2014 | 14:39
0 Komente.
Ministri i Punëve të Brendshme, Bajram Rexhepi, ka pritur në takim pune Ambasadoren e Shteteve të Bashkuara të Amerikës në Kosovë, Tracey Ann Jacobson, të cilën e ka informuar rreth përgatitjeve të Policisë së Kosovës për garantimin e rendit publik, lirisë së lëvizjes për të gjithë qytetarët gjatë procesit zgjedhor.
Në këtë takim u bë e ditur se Policia e Kosovës ka hartuar një udhërrëfyes për të gjithë pjesëtarët e Policisë së Kosovës, ku precizohen përgjegjësitë e Policisë së Kosovës në kryerjen e detyrave të saj gjatë procesit zgjedhor në tërë territorin e Kosovës.
“Ambasadorja Jacobson ka vlerësuar punën e mekanizmave për zbatim të ligjit në ofrimin e mbështetjes gjatë tërë procesit zgjedhor, si dhe ka nënvizuar rëndësinë që këto zgjedhje të jenë të qeta, transparente dhe të kalojnë në frymën demokratike”, thuhet në një njoftim nga MBP.
als_Latn als_Latn slv_Latn als_Latn als_Latn als_Latn als_Latn als_Latn